laion/Wikipedia-Exotic huggingface dataset:
ההוביטים (סדרת טלוויזיה)

ההוביטים (בפינית: Hobitit) הוא שמה של סדרת טלוויזיה פינית מז'אנר הפנטזיה בת תשעה חלקים ששודרה במקור בשנת 1993 בערוץ Yle TV1. בוימה על ידי טימו טוריקה והופקה על ידי אולוף קוויקסטרום, הסדרה מבוססת על שר הטבעות מאת טולקין, אך מגבילה את עצמה למסעם של ההוביטים פרודו וסם, הנושא את הטבעת האחת להר האבדון. את הרפתקאותיהם מספר סם שנים רבות אחר כך לקהל של הוביטים צעירים. פרט לפלאשבק למפגש של בילבו עם גולום, לא נעשה שימוש בחומר מהרומן "ההוביט" של טולקין מ-1937. את הסדרה כתב וביים טימו טוריקה. טוני אדלמן הלחין את הפסקול. הסדרה כללה תשעה פרקים של 30 דקות ששודרו בתאריכים 29 במרץ עד 24 במאי 1993. הסדרה צולמה בתיאטרון Ryhmäteatteri בהלסינקי ובאולפני yle. נופים נוספו באמצעות קומפוזיציה של מסך כחול. טנלי מקלה – פרודו בגינס פרטי סווהולם – סמוויז גמג'י יארי פקונן – פרגרין טוק יארמו היטינן – מריאדוק ברנדיבאק וסה וויריקו – גנדלף קארי ואאנאנן – גולום, אראגורן וילה וירטאנן – לגולאס תומי סלמלה – גימלי קרל-קריסטיאן רונדמן – בורומיר מרטי סוסאלו – בילבו בגינס אסקו הוקאנן – תום בומבדיל לייף ואגר – אלרונד מתי פלונפאה – סארומן מיקו קיווינן – ברלימן "בילבו בגינס" (שודר ב-29 במרץ 1993) "הדרך" (5 באפריל) "היער העתיק" (12 באפריל) "הפוני המקפץ" (19 באפריל) "אראגורן" (26 באפריל) "לות'לוריין" (3 במאי) "מורדור" (10 במאי) "הר האבדון" (17 במאי) "שחרור" (24 במאי) "ההוביטים", במסד הנתונים הקולנועיים IMDb (באנגלית) "ההוביטים", במסד הנתונים הקולנועיים KinoPoisk (ברוסית) "Yle teettää oman sovituksen Taru sormusten herrasta-sadusta" [Yle to produce its own version of the tale of The Lord of the Rings]. Helsingin Sanomat (בפינית). 18 ביוני 1991. {{cite news}}: (עזרה) Kajava, Jukka (29 במרץ 1993). "Tolkienin taruista on tehty tv-sarja: Hobitien ilme syntyi jo Ryhmäteatterin Suomenlinnan tulkinnassa" [Tolkien's tales have been turned into a TV series: The Hobbits have been brought to live in the Ryhmäteatteri theatre]. Helsingin Sanomat (בפינית). {{cite news}}: (עזרה) (נדרשת הרשמה) Robb, Brian J.; Simpson, Paul (2013). Middle-earth Envisioned: The Hobbit and The Lord of the Rings: On Screen, On Stage, and Beyond. Race Point Publishing. p. 66. ISBN 978-1-937994-27-3. Mansikka, Ossi. "Tiesitkö, että ysärillä tehtiin suomalainen tv-sarja Sormusten herrasta, ja tätä kulttuurin merkkipaalua on nyt mahdotonta enää nähdä" (בפינית). Nyt.fi. נבדק ב-24 במרץ 2020. Kirjafaneja riemastuttanee tieto, että Torikan versiossa nähdään myös Jacksonin hylkäämä Tom Bombadil Esko Hukkanen esittämänä. {{cite web}}: (עזרה)
הר סקוט (אנטארקטיקה)

הר סקוט (באנגלית: Mount Scott) הוא מסיב הררי בחצי האי קייב, בחוף המערבי של ארץ גרהאם, שבאנטארקטיקה. להר סקוט צורה של פרסה, שפתחה לכיוון דרום-מערב; חלקה הקמור של צורת הפרסה פונה למפרץ ג'ירארד; מצפון-מערב להר מצויה תעלת למייר. גובהו של הר סקוט 880 מטרים מעל פני הים; והוא ההר ה-2,277 בגובהו באנטארקטיקה. ההר התגלה ומופה לראשונה ב-12 בפברואר 1898 על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש. ההר מופה לראשונה על ידי המשלחת הצרפתית הרביעית לאנטארקטיקה, אשר חקרה את אנטארקטיקה בין השנים 1903–1905, בפיקודו של ז'אן-באטיסט שארקו. ההר צולם מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957. ההר נסקר על פני הקרקע על ידי סוקרים של סקר שטחי חסות איי פוקלנד בשנת 1958. ההר נקרא על שמו של קפטן הצי המלכותי - רוברט פלקוט סקוט. • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 139 • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 168 • Defense Mapping Agency 1992, Sailing Directions (planning Guide) and (enroute) for Antarctica, P 356 הר סקוט באתר הסקר הגאולוגי של ארצות הברית הר סקוט באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית ארוכת טווח עבור הר סקוט הר סקוט באתר peakery (מרחקים לאתרים סמוכים) טיפוס על הר סקוט, סרטון באתר יוטיוב וידאו - הפלגה לאורך חופי חצי האי האנטארקטי למול הר סקוט גאזט השמות האנטארקטיים הרשמי של ארצות הברית מידע גאוגרפי והיסטורי מידע על גובה ההר מידע היסטורי
אירינה סולוביובה

אירינה סולוביובה (ברוסית: Ирина Баяновна Соловьева; נולדה ב-6 בספטמבר 1937) היא אחת מחמש הנשים שנבחרו לתוכנית אימונים לקוסמונאוטיות בברית המועצות (en), ולשעבר קוסמונאוטית סובייטית. אירנה אף פעם לא טסה לחלל, אך נבחרה להיות גיבוי של ולנטינה טרשקובה, האישה הראשונה שטסה לחלל בעזרת החללית ווסטוק 6 ביוני 1963. סולוביובה נבחרה לטוס בווסחוד 5, מה שהיה הופך אותה לאישה הראשונה שטסה לחלל, אך תוכנית ווסחוד נדחתה. לפני שגויסה להיות קוסמונאוטית, סולוביובה הייתה אלופת העולם בצנחנים הסובייטים ואף זכתה בפרסים. 1959 - עברה בהצלחה את לימודיה ב-אוניברסיטת אורל הפדרלית 1967 - עברה בהצלחה את לימודיה ב-אקדמיית חיל האוויר הסובייטי על שם ז'וקובסקי 1980 - דוקטור בפסיכולוגיה. Solovyova, web.archive.org, ‏2010-12-29 Cosmonaut Biography: Irina Soloviyova, www.spacefacts.de ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
קפוזו

קפוזו (בפורטוגזית: Cafuzo) הוא השם הניתן בברזיל לבן תערובת של שחורים ואינדיאנים (קפוזה - cafuza - לבת תערובת). למונח מספר מקבילות באמריקה הספרדית: בהונדורס ובליז מקובל המושג גריפונה (Garífuna) ואילו בשאר אמריקה הלטינית נפוץ המונח סמבו (Zambo) לציון אותה הקבוצה. תערובת של שחורים ואינדיאנים היא אחת משלושת סוגי התערובת העיקריים בברזיל, כאשר שניים הנוספים הם מולאטו (mulato) - תערובת של לבנים ושחורים - ומסטיסו - תערובת של לבנים ואינדיאנים. ערך זה הוא קצרמר בנושא אמריקה הלטינית. אתם מוזמנים לתרום לוויקיפדיה ולהרחיב אותו.
XSharp

X# (באנגלית: XSharp, בעברית: אֵקְס שָׁארְפּ) היא שפת תכנות בפלטפורמת .NET של חברת מיקרוסופט, שיצאה לראשונה ביולי 2017. היא ממשפחת שפות xBase, כלומר, שפות אשר נובעות משפת התכנות dBASE ,והיא נבנתה מעל Roslyn, ארכיטקטורת הקוד הפתוח מאחורי המהדרים של C# ו- Visual Basic בסביבת .NET של מיקרוסופט. המהדר של X# תוכנן על מנת לתמוך במספר ניבים של שפות ממשפחת xBase. הוא תומך ב- Core, Visual Objects, Vulcan.NET. xBase++, Harbour, Foxpro, ועוד. הפרויקט מיועד להיות מאמץ קהילתי בעל קוד פתוח, אך חלק מהקוד עדיין בעל מקור סגור. השפה תומכת בפיצ'רים רבים, כגון בלוקי switch ו-case לצורך בדיקת שוויון בין ערך למספר ערכים, פונקציות, מחלקות, הסקת טיפוסים באמצעות המילה השמורה var וביטויי למדא. היא מכילה גם את פקודת ה-Using הנפוצה בשפות מבית מיקרוסופט בדרך כלל לצורך ייבוא של ספריות, את פקודות ה-return וה-yield, את פקודות ה-IS ו- as, המאפשרות לבדוק האם אובייקט שייך למחלקה מסוימת, ולהתייחס אל האובייקט כאל טיפוס במחלקה הזו, בהתאמה. בדומה לשפות רבות אחרות, בשפה הזאת מתבצע שימוש בהוראות BEGIN ו-END על מנת לסמן התחלה של בלוק ואת סיומו (בהתאמה). למשל, על מנת לסיים בלוק של תנאי (IF) יש לכתוב ENDIF, ועל מנת לסיים בלוק של מחלקה, יש לכתוב END CLASS. בנוסף, השפה תומכת בספרית LINQ. בשנת 2015, מרבית המפתחים בצוות Vulcan.NET החלו לפתח את המהדר של X# עקב קונפליקטים עם המעסיק הקודם שלהם, GrafXSoft, לגבי פיתוחים עתידיים. על מנת להוכיח את יכולת היישום של הקונספט, סביבת הפיתוח המשולבת של Vulcan, שנקראת Vulcan IDE עברה הידור ובנייה מחדש ל X# וגרסה זו נקראה XIDE. הגרסה הראשונה של שפת התכנות (version 1.0.1, Anjou) שוחררה ב-3 ביולי 2017. גרסה 2.5.1.0 שוחררה ב-6 ביולי 2020. צוות הפיתוח של X# מורכב בין היתר מחברים לשעבר של צוותי הפיתוח של Visual Objects ו-Vulcan.NET. מידע זה נלקח מהדוקומנטציה של XSharp .NET C# https://www.xsharp.info/articles/the-end-of-grafx XSharp Documentation, https://www.xsharp.eu/ ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
The Moon Is Rising

"The Moon Is Rising" (בעברית: "הירח זורח") הוא שיר של הזמרת הלטבית סמנטה טינה. השיר יצג את לטביה באירוויזיון 2021. ב-8 בפברואר 2020, טינה זכתה בקדם הלטבי לאירוויזיון 2020 עם השיר "Still Breathing". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-16 במאי 2020, רשות השידור הלטבית אישרה כי טינה תייצג את לטביה גם באירוויזיון 2021. המהדורה ה-65 של האירוויזיון תתקיים ברוטרדם, הולנד ותורכב משני חצאי גמר ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-17 בנובמבר 2020, הוכרז כי לטביה תופיע במחצית השנייה של חצי הגמר השני של התחרות.. ב-20 במאי 2021, טינה ביצעה את השיר בחצי הגמר השני של התחרות ולא הצליחה להעפיל לגמר. מילות השיר "The Moon Is Rising" באתר Genius סרטון השיר "The Moon Is Rising" באתר יוטיוב שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020 Still breathing – LTV confirms that Samanta Tina will represent Latvia at Eurovision 2021 "Rotterdam 2021–Eurovision Song Contest". European Broadcasting Union (EBU). אורכב מ-המקור ב-24 בדצמבר 2020. נבדק ב-24 בדצמבר 2020. {{cite web}}: (עזרה) "Rules–Eurovision Song Contest". European Broadcasting Union (EBU). אורכב מ-המקור ב-8 באפריל 2020. נבדק ב-24 בדצמבר 2020. {{cite web}}: (עזרה) Groot, Evert (17 בנובמבר 2020). "2020 Semi-Final line-up to stay for 2021". European Broadcasting Union (EBU). אורכב מ-המקור ב-18 בנובמבר 2020. נבדק ב-24 בדצמבר 2020. {{cite web}}: (עזרה)
פלטינה (אלבום)

פלטינה הוא אלבום הסולו השני במספר של הראפר הישראלי לוקץ'. האלבום יצא לאור ב-6 ביולי 2011 דרך היי פידליטי. האלבום כולל 13 רצועות שהופקו על ידי אורי שוחט, יאן לובין ומיכאל כהן. באלבום מתארחים אקסטרה ג'י, אקסום, נצ'י נצ', כהן@מושון, רועי ויטו פלג ועתליה לוי. מתוך האלבום בלט השיר "אצלנו בשכונה" ונכון ל-4 באפריל 2021, הגיע השיר למיליון וחצי צפיות באתר יוטיוב. פלטינה, באתר ספוטיפיי פלטינה, באתר אפל מיוזיק פלטינה, באתר בנדקמפ אור ברנע, האזינו: שירים מאלבום הפלטינה של לוקץ', באתר ynet, 6 ביולי 2011 פלטינה | לוקץ’ | דיסק אלבום, באתר דיסק סנטר לוקץ - אצלנו בשכונה (קליפ רשמי!!!), סרטון באתר יוטיוב (אורך: 2:41)
טלולה גרייב

טלולה גרייב (באנגלית: Tallulah Greive; נולדה ב-23 באוקטובר 1997) היא שחקנית סקוטית-אוסטרלית. גרייב נולדה פרת', אוסטרליה ב-23 באוקטובר 1997, להורים אליזבת 'בק' סנדרסון, זמרת ג'אז, וכריס גרייב, טרומבוניסט ג'אז, מלחין ומרצה באוניברסיטה. גרייב והוריה עברו לסקוטלנד כשהייתה בת שנתיים והיא גדלה בלייט', אדינבורו. יש לה אחות צעירה יותר, לולה. קריירת המשחק של גרייב החלה על הבמה בשנת 2012, שם גילמה את ג'ני במחזה "1001 לילות בצימר של האלמנה טוונקי". החל משנת 2013 היא הופיעה במחזות נוספים. באותה שנה שיחקה בתפקיד ראשון בטלוויזיה כשגילמה בת למשפחה בפרסומת לבנק המלכותי של סקוטלנד. היא גילמה את מליסה אולברייט בסדרה "M.I. High". בשנת 2014 הופיעה בפרסומת של SNP. בין השנים 2014–2018, היא גילמה את התפקיד של לורן בסדרה "Millie Inbetween". טלולה גרייב, ברשת החברתית אקס (טוויטר) טלולה גרייב, במסד הנתונים הקולנועיים IMDb (באנגלית) "Tallulah Greive CV" (PDF). Strange Town. 2016. אורכב מ-המקור (PDF) ב-5 במרץ 2016. נבדק ב-1 במרץ 2016. {{cite news}}: (עזרה) Tallulah Greive on Twitter: My mama @BeccSanderson killing it at @edfringe "About Becc Sanderson". Becc Sanderson. 2017. נבדק ב-2 בינואר 2017. {{cite news}}: (עזרה) Tallulah Greive on Twitter: So proud of my sister, finished her 5k in under half an hour! #teamlola #edinburghmarathonfestival "M.I. High The Fall of Skul Credits". CBBC. 2013. נבדק ב-1 במרץ 2016. {{cite news}}: (עזרה) A choice of two futures: Scotland's future in Scotland's hand. Scottish National Party (SNP). 28 במרץ 2014. נבדק ב-1 במרץ 2016. {{cite AV media}}: (עזרה) Brown, Maggie (1 באוקטובר 2014). "CBBC's Millie Inbetween shows 'family can come in all shapes and sizes'". The Guardian. נבדק ב-1 במרץ 2016. {{cite news}}: (עזרה) "Millie Inbetween Bigging-Up Dad Credits". CBBC. 2014. נבדק ב-1 במרץ 2016. {{cite news}}: (עזרה) Millie Inbetween Meet Lauren. CBBC. 3 באוקטובר 2014. נבדק ב-1 במרץ 2016. {{cite AV media}}: (עזרה)
גרמאניה (דמות)

המונח "גרמאניה (דמות)" מפנה לכאן. לערך העוסק באזור בו חיו השבטים הגרמאניים בעת העתיקה, ראו גרמאניה. גרמאניה (בגרמנית: Germania) היא האנשה של האומה הגרמנית או הגרמנים בכללותה, הקשורה לרוב לתקופה הרומנטית ולמהפכות של 1848, אם כי מאוחר יותר שומשה הדמות על ידי הקיסרות הגרמנית. "גרמאניה" הוא שמה הלטיני של גרמניה ששמה בגרמנית הוא דויטשלנד, השימוש הגרמני ב"גרמאניה" הלטינית הוא בעיקר ספרותי ופואטי, קורץ לגרמאניה הקדומה וקשור לתחושות פטריוטיות ולאומיות, כמו "הלבטיה" לשווייץ, "היברניה" לאירלנד, "קלדוניה" לסקוטלנד, "לוזיטניה" לפורטוגל וכו'. גרמאניה מתוארת בדרך כלל כאישה חזקה עם שיער ארוך, זורם, אדמדם-בלונדיני ולבושת שריון. לעיתים קרובות היא אוחזת ברייכסשוורט- "החרב הקיסרית" (Reichsschwert), ומחזיקה מגן בסגנון ימי הביניים הנושא לעיתים דמות של נשר שחור על שדה זהב. בנוסף, לעיתים היא מוצגת כאשר היא נושאת או עונדת את כתר הקיסרות של האימפריה הרומית הקדושה. בתמונות שלפני 1871 ולאחר 1918, הדגל שהיא מחזיקה הוא הדגל שחור-אדום-זהב של גרמניה המודרנית או הלאומיים הדמוקרטים, אך בציורים בין השנים 1871 עד 1918 זהו הדגל שחור-לבן-אדום של הקיסרות הגרמנית. אזיקים מנותצים – היות גרמניה ארץ חופשייה נשר רקום על חזה – סמל הקיסרות הגרמנית וחוזק כשלעצמו כתר מעלי אלון – הירואיזם חרב – כוח ומוכנות להילחם ענפי זית מסביב לחרב – רצון לשלום טריקולור שחור-אדום-זהב – דגל גרמניה המודרנית והדגל הלאומי-דמוקרטי משנת 1848 קרני השמש מאחור – תקווה, תחילתו של עידן חדש השחקנית הגרמנית רובי קומדי הציגה את גרמאניה בקליפ של השיר דויטשלנד שיצא במרץ 2019 על ידי להקת רמשטיין. דגל גרמניה סמל גרמניה מדיה וקבצים בנושא גרמאניה בוויקישיתוף
איוואן אסן הראשון, קיסר בולגריה

איוואן (יואן) אָסֶן הראשון (בבולגרית: Иван Асен I;‏ המאה ה-12 – 1196) היה צאר (קיסר) האימפריה הבולגרית השנייה בשותפות עם אחיו פטר הרביעי, קיסר בולגריה בין השנים 1187–1196. מוצאם של שני האחים לבית אָסֶן נתון לוויכוח. שני האחים החלו במרידה נגד האימפריה הביזנטית לאחר שנענו בשלילה לדרישתם לקבלת נכסי שטחים בחבל הבלקן. מרידה ממושכת זאת שהחלה בשנת 1186 הביאה בסופו של דבר להקמתה של האימפריה הבולגרית השנייה. במותו של איוואן אָסֶן הראשון ירש את הכס אחיו הצעיר, קאלויאן, קיסר בולגריה, לצד הקיסר פטר הרביעי שהיה האח הבכור. איוואן אָסֶן הראשון היה אביו של הקיסר איוואן אָסֶן השני, מגדולי הקיסרים בשושלת. מוצאם של האחים משושלת אָסֶן (איוואן, פטר וקאלויאן), כמו גם שנות הולדתם והוריהם, נתונים לוויכוח. הדעה הרווחת היא שמקורם של האחים בחבל מואסיה של האימפריה הביזנטית וכי מוצאם הוא קומני. מקור משפחתם ככל הנראה היה של בעלי אדמות משגשגים מאזור וליקו טרנובו שהיוו חלק מהאצולה (בויארים) החלשה בתקופת האימפריה הבולגרית השנייה. בשנת 1185 נעו האחים לקונסטנטינופול ודרשו נחלות בשטחי חבל הבלקן מידי קיסר האימפריה הביזנטית. הקיסר, איסאאקיוס השני, סירב לדרישותיהם והיה עליהם לחזור בידיים ריקות. בתגובה לסירוב מטעמו של הקיסר הביזנטי החלו שני האחים במרד עממי נגד השלטון הביזנטי במזרח הבלקן. המרד הונהג בעיקר על ידי בולגרים אך נתמך גם על ידי רומנים רבים מאזור ולאכיה. בשנת 1186 הכריזו שני האחים על הקמתה של האימפריה הבולגרית השנייה, היורשת החוקתית של האימפריה הבולגרית הראשונה. בשנה שלאחר מכן הוכתרו השניים כשליטים משותפים על הכתר הבולגרי והמשיכו את מאבקם נגד הביזנטים. תחילה המרד הרעוע עמד על הרגליים האחוריות אל מול כוחה של האימפריה הביזנטית אך עם הגעתה של תגבורת רומנית לתמיכת הבולגרים הובסו הכוחות הביזנטים ונסוגו לאזור חבל תראקיה, המגן על הכניסה לקונסטנטינופול ממערב. בתמורה להסכם השלום עם הביזנטים, נלקח אחיהם הצעיר, קאלויאן, בתור בן ערובה פוליטי, לקונסטנטינופול. האחים איוואן ופטר חילקו ביניהם את האימפריה הבולגרית השנייה; איוואן שלט על חציה המערבי של האימפריה ומרכז כוחו היה בוליקו טרנובו בעוד פטר שלט על חציה המזרחי של האימפריה, בעל החוף אל הים השחור, ומרכז כוחו היה בווליקי פרסלב. זמן קצר מאוחר יותר צלח האח קאלויאן בבריחה מהשבי הביזנטי, פעולה שחידשה את המלחמה בביזנטים. כאשר שני הצדדים לא היו מסוגלים בכוחם להתקדם רבות לשטח האחר הפך המאבק למלחמת התשה ממושכת שנמשכה עד קביעת ההסדר בין שתי האימפריות בשנת 1196. מאוחר יותר בשנת 1196, מאבק בין מלוכת שושלת אָסֶן לאצולה הבויארית הוביל להתנקשות בחייו של איוואן. הבויאר שהתנקש בחייו, איבנקו, לא צלח בהשגת השליטה על מערב האימפריה והיה עליו למצוא מחסה בקונסטנטינופול. קאלויאן ירש את השליטה בחציה המערבי של האימפריה ושנה מאוחר יותר, כאשר פטר נרצח גם כן בידי קשר של בויארים, קאלויאן איחד את שני החצאים של האימפריה לכדי אחת. מאוחר יותר עלה לשלטון בנו של איוואן, איוואן אסן השני, קיסר בולגריה. לזכר 800 שנים מאז המרד המוצלח של האחים לבית אסן נגד השלטון הביזנטי, נבנה בשנת 1985 פסל של איוואן אסן השני רכוב סוס בוליקו טרנובו, בולגריה. פטר הרביעי, קיסר בולגריה האימפריה הבולגרית השנייה איוואן אסן השני, קיסר בולגריה מדיה וקבצים בנושא איוואן אסן הראשון, קיסר בולגריה בוויקישיתוף איוואן אסן הראשון, קיסר בולגריה, באתר אנציקלופדיה בריטניקה (באנגלית) Kees van Tilburg, Ivan Asen I, EQUESTRIAN STATUES
דגל סגן נשיא ארצות הברית

דגל סגן נשיא ארצות הברית הוא דגלו האישי של סגן נשיא ארצות הברית הנושא את חותם סגן נשיא ארצות הברית, מוקף 4 כוכבים כחולים כהים בפינות על רקע לבן. גרסת הדגל נשמרת בלשכת סגן הנשיא, לעיתים מוצגת על ידי סגן הנשיא בתמונות רשמיות ומונפת על רכבו של סגן הנשיא. דגל סגן נשיא ארצות הברית אושר בהוראת ביצוע 11884. הדגל הרשמי הראשון של סגן הנשיא הוגדר בשנת 1936, אם כי בעיצוב מיוחד נעשה שימוש פעמיים לפחות בשנות ה-20 של המאה ה-20. הדגל חולק את אותו העיצוב כמו חותם סגן הנשיא מאז 1948, והדגל הנוכחי מתוארך לשנת 1975 כאשר תוכנן מחדש בתקופת נשיאותו של ג'רלד פורד. דגל נשיא ארצות הברית מדיה וקבצים בנושא דגל סגן נשיא ארצות הברית בוויקישיתוף ערך זה הוא קצרמר בנושא ארצות הברית ובנושא סמלים. אתם מוזמנים לתרום לוויקיפדיה ולהרחיב אותו.
לגונדה 11.9

לגונדה 11.9 (באנגלית: Lagonda 11.9) היא מכונית, אשר יוצרה במספר תצורות על ידי יצרנית הרכב הבריטית Lagonda בין השנים 1918–1923. יוצרו 4,025 יחידות. "לגונדה 11.9", שבסיס הגלגלים שלה היה ארוך יותר מאשר הדגם הקודם ה"לגונדה 11.1", היה הדגם השלישי שיוצר ודגם הכביש השני שייצרה "לגונדה". השלדה והמרכב של דגם ה"לגונדה 11.9", כמו מה שנעשה בדגם "לגונדה 11.1", היו עם צימוד יחידני, מה הפך את ייצור השלדה למיוחד ומהפכני, במיוחד בהתחשב בסטנדרטים הטכניים של אז. זה ייצג קפיצת מדרגה משמעותית עבור היצרנית "לגונדה", בהתחשב בכך שהדגם הקודם, ה"לגונדה 11.1", יוצר ב-745 יחידות. מנוע קדמי – אורכי מתוצרת "לגונדה". סוג הנעה: הנעה אחורית. מנוע קירור מים. מערכת היגוי: מימין. 4 גלגלים סימטריים. דגם 2 מושבים – קבריולה. דגם 4 דלתות – קבריולה. דגם מכונית מרוץ "Brooklands racer". לגונדה LG6 לגונדה 16/65 לגונדה 2.6 ליטר לגונדה 3 ליטר מדיה וקבצים בנושא לגונדה 11.9 בוויקישיתוף משנת 1947 בעלי השליטה ב-"Lagonda" היא חברת ייצור מכוניות היוקרה הבריטית אסטון מרטין לגונדה-סיפור-שלם-של-המותג האנגלי-של-שני הכנפיים המסוגננות vitadistile.com/2014/09/10/lagonda-storia-completa-del-marchio-inglese-delle-due-ali-stilizzate Nick Baldwin, A-Z of Cars of the 1920s, Devon, UK, Bay View Books, 1994, ISBN 1-870979-53-2 "לגונדה 11.9" christies.com/en/lot "לגונדה 11.9" - תמונה ebay.com/itm/1920-1924-Lagonda-11-9-hp-12-Car-Photo "לגונדה 11.9" bonhams.com/auctions
צבי הירש (פירושונים)

האם התכוונתם ל... רבנים הרב צבי הירש אוירבך - דיין בברודי, מרא דאתרא בליפחוביץ, וראש ישיבה ואב"ד וורמייזא הרב צבי הירש אורליאנסקי - מגיד ברוסיה, אנגליה וניו יורק הרב צבי הירש אורנשטיין - רבן של בריסק, רישא ולבוב הרב צבי הירש אשכנזי ("חכם צבי") - רב ופוסק, מחבר הספר שו"ת חכם צבי הרב צבי הירש באק - רב הונגרי הרב צבי הירש בושקא - פוסק הלכה נודע בפולין וגרמניה הרב צבי הירש ביאלה - רבן של ביאלה והלברשטאדט הרב צבי הירש בן עזריאל - פוסק הלכה יהודי-פולני הרב צבי הירש ברוידא - ראש ומנהל ה"תלמוד תורה" בקלם הרב צבי הירש גויטיין - אב בית דין בכפר העדיעס ומחבר הספר "ידי משה" הרב צבי הירש גרודזנסקי - אב בית דין באומהה הרב צבי הירש דכוביץ - רב קהילה בבראונזוויל הרב צבי הירש הורוביץ (נפטר 1680) - מחבר הספרים "גאון צבי" ו"אספקלריה המאירה" הרב צבי הירש הורוביץ (נפטר 1753) – אב"ד צ'ורטקוב ומגדולי דורו, בן רבי מאיר הורוביץ מטיקטין, אביהם של רבי שמואל שמעלקא מניקלשבורג ורבי פנחס הלוי איש הורוביץ הרב צבי הירש הורוביץ (1730–1817) – רבה של פרנקפורט דמיין, בנו של רבי פנחס הלוי הורוביץ הרב צבי הירש הורוביץ (1810–1873) – מחבר "חמדת צבי", "כרם שלמה וגדולי צבי", "לקוטי צבי", "מקנה וקנין" ו"עטרת צבי" הרב צבי הירש הורוביץ (1810–1879) – רב בקהילות ברודי ובקשביץ ומחבר הספר "שם דרך" הרב צבי הירש הורוביץ (1872–1945) – רבה של דרזדן וחוקר קהילות ישראל באירופה הרב צבי הירש הלר - מחבר הספר טיב גיטין הרב צבי הירש הכהן וולק - רבה של העיר פינסק, ומחבר הפירוש "כתר כהונה" על הספרי הרב צבי הירש הלברשטאם - רב ואחר כך אדמו"ר בעיר רודניק הרב צבי הירש כהנא - אדמו"ר חסידי, הראשון בשושלת ספינקא-כהנא הרב צבי הירש חיות - רב פולני עם הגהות על התלמוד הרב צבי הירש יאנוב – ראש ישיבת פוזנן, ואב"ד וראש ישיבת פיורדא הרב צבי הירש לויטן - מייסד וראש ישיבת 'אור החיים' שבסלובודקה הרב צבי הירש לוין - הבן של רבי אריה לייב, היה רב הקהילה בברלין הרב צבי הירש לוינסון - מנהל ישיבת ראדין, וחתנו של רבי ישראל מאיר מראדין, "החפץ חיים" הרב צבי הירש מווידיסלאב - מגיד נודד, ומחבר ספרים, אביו של רבי שמחה בונים מפשיסחה הרב צבי הירש מזידיטשוב - אדמו"ר ומקובל, ייסד את חסידות זידיטשוב הרב צבי הירש מייזליש - ניצול שואה, מחבר שו"ת מקדשי ה' הרב צבי הירש מנדבורנה - אדמו"ר חסידי בדור השלישי לחסידות הרב צבי הירש מסליאנסקי - דרשן יהודי מפורסם, שפעל באימפריה הרוסית ובארצות הברית הרב צבי הירש מרימנוב -אדמו"ר חסידי בדור החמישי לחסידות הרב צבי הירש פאסל - אב"ד פרוסניץ ונג'קניז'ה הרב צבי הירש פרבר - ממייסדי הקהילה החרדית באנגליה ומרבני לונדון הרב צבי הירש פרידמן - מייסד חסידות ליסקא הרב צבי הירש קאיידנובר - מחבר ספר המוסר קב הישר הרב צבי הירש קלישר - ממבשרי הציונות; מחבר הספר דרישת ציון הרב צבי הירש רבינוביץ' - רבן של מיטאו וקובנה הרב צבי הירש רוזנבוים - האדמו"ר מקרעטשניף-סיגט הרב צבי הירש שלז - מייסד רשת ישיבות וראש הישיבה הגדולה בקורסון הרב צבי הירש שפירא - רבה של מוקצ'בו (מונקאץ') והאדמו"ר השני של חסידות מונקאטש הרב צבי הירש תאומים (חרסקוב) - רבה של העיר חרסקוב (חורוסטקוב) שבאוקראינה הרב צבי הירש תאומים (קאליש) - אב בית הדין של העיר קאליש שבפולין הרב צביקי הירש - רב וסופר צבי הירש גליקר – ממייסדי קופת חולים לאומית, רכז המרפאות העירוניות בתל אביב צבי הירש דרנבורג – סופר עברי שפעל במאה ה-18 צבי הירש יפה – מתמטיקאי, כרונולוג, עסק בחקר לוחות השנה הכללים ובלוחות השנה העבריים, ממציא צבי הירש להרן – בנקאי ונדבן יהודי הולנדי צבי הירש שיליס (שילת) – צייר יהודי יליד פולין
אוגוסט פון וילה

אוגוסט פון וילה (בגרמנית: August von Wille‏: 18 באפריל 1828 – 31 במרץ 1887) היה צייר נוף רומנטי ומאוחר יותר צייר ז'אנר. וילה הגיע ממשפחה אצולה בהסן והיה הצעיר מבין שמונה ילדיו של חבר המועצה הממשלתית פרידריך פון וילה (1776–1837). וילה היה האמן הראשון במשפחתו. הוא למד באקדמיה בקאסל בין השנים 1843–1847 לפני שנכנס לשיעור הנוף של יוהאן וילהלם שירמר באקדמיה לאמנות בדיסלדורף בשנת 1847. לאחר השירות הצבאי בין השנים 1851–1852, המשיך את הכשרתו אצל שירמר עד לשנת 1854. בשנת 1849 הוא חבר באגודת האמנים דיסלדורף מלקסטן. וילה התגורר בויימאר בשנים 1859–1863 לאחר שהדוכס הגדול קארל-אלכסנדר פון זקסן-וויימר-אייזנאך מינה אותו כמורה בבית הספר המקומי לאמנות. בשנת 1863 חזר לדיסלדורף עם משפחתו. הוא עבד כצייר דיוקנאות, נוף, אדריכלות וז'אנר. בין היתר נסע לתורינגיה, הסן, הריין התיכון והמוזל. הוא בעיקר צייר בחוץ את נופיו בפורמט קטן. הוא התחתן עם ציירת החיות קלרה פון וילה ( 1837-1883) ב-31 במאי 1859 ברודסהיים. בנם היה צייר הנוף פריץ פון וילה (1860–1941). מבחינת הסגנון, וילה הלך בעקבות מורו שירמר, אך התנתק מהריאליזם המפורט שלו. עד סוף הקריירה שלו נשאר במסורת בית הספר של דיסלדורף, כולל את נופיו האטמוספיריים. לעיתים קרובות הוא צייר גם מוטיבים עירוניים ואדריכליים רומנטיים, כמו רחובות ציוריים, מפותלים, טירה וחורבות מנזר, לעיתים קרובות עם דמויות. סצינות לאור ירח אופייניות ליצירתו. סצינות היער מעידות על פנייתו לרומנטיקה. וילה העביר את ציור הנוף ההיסטורי של קרל פרידריך לסינג לפורמט הקטן ולסגנון אידילי. מאוחר יותר החל וילה לצייר נושאי ז'אנר. בנוסף לציורי הנוף והז'אנר, ידועים כמה פורטרטים מצוירים היטב. מדיה וקבצים בנושא אוגוסט פון וילה בוויקישיתוף Historische Commission bei der königl. Akademie der Wissenschaften, Allgemeine Deutsche Biographie, Bd. 43, 1., München/Leipzig: Duncker & Humblot, 1898, Allgemeine Deutsche Biographie, עמ' 254 Lexikon der Düsseldorfer Malerschule 1819 - 1918, Vol.3, Munich 1998, pg.422–426